Žralok obrovský (Cetorhinus maximus)

Žralok obrovský  (iné názvy: lamna ozrutnáTRNKA, A. Zoológia chordátov - vybrané kapitoly. Trnava, 2018, S. 40, žralok ozrutnýSvet živočíšnej ríše. Osveta, 1984, S. 579 (Poznámka: Žralok obrovský je v tejto knihe slovenský názov druhu Rhinodon typicus.), obroň sťahovavýRozhodnutie Komisie z  18. decembra 2009 , ktorým sa prijíma viacročný program Spoločenstva na zber, správu a využívanie údajov v odvetví rybného hospodárstva na obdobie 2011 – 2013 [oznámené pod číslom K(2009) 10121]; lat. Cetorhinus maximus) je veľký kozmopolitný druh žraloka. Je to druhá najväčšia paryba po žralokovi veľrybom. Ide o pomalý druh výnimočne plávajúci rýchlejšie ako 5 km/h.

Rovnako ako ostatné veľké druhy žralokov je žralok obrovský ohrozený vyhynutím pre svoju nízku odolnosť a nadmerný lov (pre plutvy, mäso aj orgány).

 Rozšírenie 
Žralok obrovský je pobrežný žralok, ktorý sa vyskytuje po celom svete v studených aj teplých vodách pri pevninských plytčinách. Možno ho nájsť vo všetkých oceánoch mierneho pásma. Preferuje teplotu vody od 8 do 14 °C. Je to vysoko sťahovavý druh.

 Opis 
Žralok obrovský je jeden z najväčších známych druhov žralokov. Najväčší exemplár bol chytený do siete na slede vo fundyjskom zálive v Kanade v roku 1851. Jeho celková dĺžka bola 12,27 metrov a váha sa odhaduje na 19 ton. Niektoré exempláre dnes presahujú 9, ba dokonca 10 metrov, ale po rokoch silného rybolovu sa tieto stali vzácnosťou.

Tento žralok niekedy žije samotársky, no môže žiť aj v skupinách, ktoré majú 20 až 30 jedincov.

Dožíva sa okolo 50 rokov.

 Potrava 
Potravu prijíma pasívne pomocou žiabrových filtrov, ktorými filtruje zooplanktón, malé ryby a iné bezstavovcové živočíchy. Za hodinu môže prefiltrovať okolo 2000 ton vody. Zdržiava sa pri hladine, kde je najviac potravy. V zime je ponorený v hĺbke až 1 km pod hladinou, kde nemá dostatok potravy a zakrpatie mu filtračné ústrojenstvo. Na výživu použije tuky, ktoré predtým nazhromaždil. Na konci zimy sa filtračné ústrojenstvo obnoví.

 Rozmnožovanie 
Žralok obrovský je vajcoživorodý. Embryo je v prvom štádiu závislé na žĺtkovom vačku, neskôr sa živí neoplodnenými vajíčkami produkovanými matkou. Tento jav je známy ako oofagia. Dĺžka gravidity nie je presne známa, no predpokladá sa doba okolo jedného roku. V jednom vrhu rodí žralok 1 – 2 mláďatá, ktoré merajú 1,5 m – 2 m. Je však známa samica, ktorá bola pri vylovení gravidná a nosila 6 nenarodených mláďat.

 Synonymá 
Latinské synonymá
 Cetorhinus blainvillei (Capello, 1869)
 Cetorhinus maccoyi (Barrett, 1933)
 Cetorhinus maximus infanuncula (Deinse & Adriani, 1953)
 Cetorhinus maximus normani (Siccardi, 1961)
 Cetorhinus normani (Siccardi, 1961)
 Cetorhinus rostratus (Macri, 1819)
 Halsydrus maccoyi (Barrett, 1933)
 Halsydrus maximus (Gunnerus, 1765)
 Halsydrus pontoppidiani (Neill, 1809)
 Hannovera aurata (van Beneden, 1871)
 Polyprosopus macer (Couch, 1862)
 Scoliophis atlanticus (Anon., 1817)
 Selache elephas (Le Sueur, 1822)
 Selache maxima (Gunnerus, 1765)
 Selache maximum (Gunnerus, 1765)
 Selache maximus (Gunnerus, 1765)
 Selachus pennantii (Cornish, 1885) Squalis gunneri (Blainville, 1816)
 Squalis shavianus (Blainville, 1816)
 Squalus cetaceus (Gronow, 1854)
 Squalus elephas (Lesueur, 1822)
 Squalus gunnerianus (Blainville, 1810)
 Squalus homianus (Blainville, 1810)
 Squalus isodus (Macri, 1819)
 Squalus maximus (Gunnerus, 1765)
 Squalus pelegrinus (Blainville, 1810)
 Squalus peregrinus (Blainville, 1810)
 Squalus rashleighanus (Couch, 1838)
 Squalus rhinoceros (DeKay, 1842)
 Squalus rostratus (Macri, 1819)
 Tetraoras angiova (Rafinesque, 1810)
 Tetroras angiova (Rafinesque, 1810)
 Tetroras maccoyi (Barrett, 1933)

 Referencie 



 Iné projekty 

Kategória:Cetorhinidae
Kategória:Ohrozené druhy